ETA:n sekakomitean päätös N:o 1/98, tehty 30 päivänä tammikuuta 1998, ETA-sopimuksen liitteen IX (Rahoituspalvelut) ja liitteen XIX (Kuluttajansuoja) muuttamisesta



Virallinen lehti nro L 272 , 08/10/1998 s. 0001 - 0002



ETA:N SEKAKOMITEAN PÄÄTÖS N:o 1/98, tehty 30 päivänä tammikuuta 1998, ETA-sopimuksen liitteen IX (Rahoituspalvelut) ja liitteen XIX (Kuluttajansuoja) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 98 artiklan, sekä katsoo, että sopimuksen liite IX on muutettu ETA:n sekakomitean päätöksellä N:o 53/96 (1), sopimuksen liite XIX on muutettu ETA:n sekakomitean päätöksellä N:o 34/96 (2), rajojen yli suoritettavista tilisiirroista 27 päivänä tammikuuta 1997 annettu Euroopan parlamentin ja neuvoston direktiivi 97/5/EY (3) olisi otettava osaksi sopimusta, direktiiviä 97/5/EY olisi sovellettava myös Liechtensteinin, Islannin ja Norjan valuutoissa rajojen yli suoritettaviin tilisiirtoihin, ja direktiivi 97/5/EY olisi otettava osaksi liitettä IX ja se olisi annettava ainoastaan tiedoksi sopimuksen liitteessä XIX olevassa luettelossa, ON PÄÄTTÄNYT SEURAAVAA: 1 artikla Lisätään sopimuksen liitteessä IX olevan 16 kohdan (Euroopan parlamentin ja neuvoston direktiivi 95/26/EY) jälkeen kohta seuraavasti: "16a. 397 L 0005: Euroopan parlamentin ja neuvoston direktiivi 97/5/EY, annettu 27 päivänä tammikuuta 1997, rajojen yli suoritettavista tilisiirroista (EYVL L 43, 14.2.1997, s. 25). Tätä sopimusta sovellettaessa direktiiviä koskevat seuraavat mukautukset: a) korvataan 1 artiklan sanat "jäsenvaltioiden valuutoissa" sanoilla "jäsenvaltioiden tai EFTA-valtioiden valuutoissa"; b) Korvataan 2 artiklan c kohta seuraavalla: "`rahoituslaitoksella` - direktiivin 77/780/ETY 1 artiklan ensimmäisessä luetelmakohdassa määriteltyjä luottolaitoksia, - direktiivin 92/49/ETY 1 artiklan a kohdassa määriteltyjä vakuutusyrityksiä, - direktiivin 92/96/ETY 1 artiklan a kohdassa määriteltyjä vakuutusyrityksiä, - direktiivin 85/611/ETY 1 artiklan 2 kohdassa määriteltyjä yhteissijoitusyrityksiä, - direktiivin 93/22/ETY 1 artiklan 2 kohdassa määriteltyjä sijoituspalveluyrityksiä, - muita yrityksiä, joiden toiminta vastaa edellä olevissa luetelmakohdissa tarkoitettujen yritysten toimintaa tai joiden pääasiallinen toiminta on hankkia rahoitusomaisuutta tai siirtää saatavia."" 2 artikla Lisätään sopimuksen liitteessä XIX olevan 7b kohdan jälkeen (Euroopan parlamentin ja neuvoston direktiivi 94/47/EY) kohta seuraavasti: "7c. 397 L 0005: Euroopan parlamentin ja neuvoston direktiivi 97/5/EY, annettu 27 päivänä tammikuuta 1997, rajojen yli suoritettavista tilisiirroista (*) (EYVL L 43, 14.2.1997, s. 25). (*) Annetaan ainoastaan tiedoksi tässä luettelossa. Soveltamisesta katso liite IX." 3 artikla Direktiivin 97/5/EY islanniksi ja norjaksi laaditut tekstit, jotka on liitetty tämän päätöksen kielitoisintoihin, ovat todistusvoimaisia. 4 artikla Tämä päätös tulee voimaan 1 päivänä helmikuuta 1998, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 30 päivänä tammikuuta 1998. ETA:n sekakomitean puolesta F. BARBASO Puheenjohtaja (1) EYVL L 21, 23.1.1997, s. 8. (2) EYVL L 237, 19.9.1996, s. 41. (3) EYVL L 43, 14.2.1997, s. 25.